 Štefanova ulica 2, 1501 Ljubljana T: 01 428 40 00

F: 01 428 47 33

E: gp.mnz@gov.si

[www.mnz.gov.si](http://www.mnz.gov.si)

|  |  |
| --- | --- |
| Številka: 500-39/2024/8 (102-05) | |
| Ljubljana, 27. 3. 2024 | |
| EVA (če se akt objavi v Uradnem listu RS) | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Poročilo o organizaciji dvanajstega neformalnega srečanja ministrov za notranje zadeve članic Brdo procesa, Brdo pri Kranju, 21. in 22. marec 2024 – predlog za obravnavo | | | | |
| **1. Predlog sklepov vlade:** | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji  SKLEP:  Vlada Republike Slovenije je sprejela Poročilo o organizaciji dvanajstega neformalnega srečanja ministrov za notranje zadeve članic Brdo procesa, Brdo pri Kranju, 21. in 22. marec 2024.  Barbara Kolenko Helbl  generalna sekretarka  Priloga:   * Poročilo   Prejmejo:   * Ministrstvo za notranje zadeve * Ministrstvo za zunanje in evropske zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| **/** | | | | |
| **5. Kratek povzetek gradiva:** | | | | |
| Ministrstvo za notranje zadeve je 21. in 22. marca 2024 na Brdu pri Kranju organiziralo dvanajsto neformalno srečanje ministrov za notranje zadeve Brdo procesa. Udeležili so se ga ministri za notranje zadeve članic Brdo procesa ter Avstrije, Italije in Madžarske, predstavniki inštitucij EU, mednarodnih in regionalnih organizacij ter drugih zainteresiranih partnerjev. Razprava ministrov je bila namenjena učinkovitem upravljanju migracij s poudarkom na krepitvi boja proti tihotapljenju migrantov. Poudarili so pomen visoke ravni operativnega sodelovanja s sprotnim posredovanjem informacij. Nujno je osredotočenje skupnih preiskav na glavne organizatorje tihotapljenja migrantov, pri tem pa je potrebno izvajati tudi finančne preiskave za izsleditev in zaseg premoženjske koristi. Posebno pozornost je treba nameniti uporabi digitalnih tehnologij, družbenih medijev in šifriranih komunikacij, ki postajajo sestavni del dejavnosti tihotapljenja nezakonitih migrantov. Pozvali so k čim širši uporabi orodij, ki so na voljo v okviru EU aktivnosti, zlasti pa k tesnemu sodelovanju z agencijami Frontex, Europol in Agencijo za azil. | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.a Predstavitev ocene finančnih posledic nad 40.000 EUR: /**  (Samo če izberete DA pod točko 6.a.)/ | | | | |
| **7.b Predstavitev ocene finančnih posledic pod 40.000 EUR:**  / | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo ne vpliva na pristojnosti, delovanje ali financiranje občin, zato usklajevanje z občinami ni potrebno. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Sodelovanje javnosti pri pripravi gradiva ni potrebno. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| **Boštjan Poklukar**  **minister** | | | | |

**Poročilo o organizaciji dvanajstega neformalnega srečanja ministrov za notranje zadeve članic Brdo procesa, Brdo pri Kranju, 21. in 22. marec 2024**

Ministrstvo za notranje zadeve je 21. in 22. marca 2024 na Brdu pri Kranju organiziralo dvanajsto neformalno srečanje ministrov za notranje zadeve članic Brdo procesa. Udeležili so se ga ministri za notranje zadeve in drugi visoki predstavniki članic Brdo procesa, Avstrije, Italije in Madžarske, inštitucij EU ter mednarodnih in regionalnih organizacij.

Srečanje se je začelo 21. marca 2024 z neformalno večerjo članov delegacij in se nadaljevalo 22. marca 2024 dopoldan z razpravo ministrov o učinkovitem upravljanju migracij s poudarkom na krepitvi boja proti tihotapljenju migrantov.

Razprava ministrov je pokazala, da v regiji tihotapljenje migrantov ostaja kompleksen izziv, ki ga je treba obravnavati prednostno. Ker so organizirane kriminalne mreže, vpletene v tihotapljenje migrantov, sposobne velike prilagodljivosti okoliščinam, v katerih delujejo, se morajo organi preprečevanja, odkrivanja in preiskovanja kaznivih dejanj prilagoditi vsem zaznanim spremembam v kriminalnem okolju.

Ministri so se strinjali, da je ohranjanje visoke ravni operativnega sodelovanja s sprotnim posredovanjem informacij o dogajanju izrednega pomena za boj proti tihotapljenju migrantov v regiji. Redna izmenjava informacij in dobrih praks med partnerji v regiji Zahodnega Balkana igra pomembno vlogo tudi v procesu približevanja EU, saj predstavlja pomemben korak k nadaljnjemu razvoju in stabilnosti regije, ob široki zavezanosti pristopom EU. Pozvali so k čim širši uporabi orodij, ki so na voljo v okviru EU aktivnosti, zlasti pa k tesnemu sodelovanju z agencijami Frontex, Europol in Agencijo za azil.

Ministri so predstavili primere uspešnih mednarodnih preiskav in mednarodnih preiskovalnih skupin. Strinjali so se, da je potrebno takšne oblike sodelovanja in skupnega preiskovanja spodbujati in še okrepiti, le tako bodo politične zaveze dosegle otipljiv rezultat tudi v praksi. Ob tem so poudarili, da je potrebno skupne preiskave osredotočiti na glavne organizatorje tihotapljenja migrantov, saj se le na ta način lahko preseka delovanje organiziranih kriminalnih združb, vpletenih v tihotapljenje migrantov. Pri tem je ključno, da se izvajajo finančne preiskave za izsleditev in zaseg premoženjske koristi, ki jo tihotapci nezakonito pridobijo z izvajanjem svojih, zlasti za žrtve zelo nevarnih dejavnosti.

Ministri so opozorili, da je treba posebno pozornost nameniti tudi uporabi digitalnih tehnologij in družbenih medijev, ki postajajo sestavni del dejavnosti tihotapljenja migrantov. Na tem področju bo še kako pomembna podpora, ki jo lahko nudijo agencije EU, zlasti Europol.

Slovenija bo o dogovorih srečanja obvestila ustrezne organe in institucije Evropske unije in jim sporočila ključne potrebe za delo na obravnavanih področjih.

Ob robu srečanja je minister Poklukar opravil tudi dvostranske pogovore z ministrom za notranje zadeve Črne gore Danilom Šaranovićem in ministrom za notranje zadeve Severne Makedonije Pančem Toškovskim.